

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 400-02/24-01/01

**URBROJ:** 2196-19-02-24-19

**Negoslavci,** 24. prosinca 2024.

Na temelju članka 76. Zakona o sportu („Narodne novine“ broj 141/22) i članka 19., točke 2. Statuta Općine Negoslavci („Službeni glasnik Općine Negoslavci” broj 1/21 i 7/23) Općinsko vijeće Općine Negoslavci na svojoj redovnoj sjednici održanoj dana 24.12.2024. godine donosi

**P****rogram javnih potreba u sportu na području Općine Negoslavci za 2025. godinu**

**I**

Programom javnih potreba u sportu utvrđuju se aktivnosti i djelatnosti u području sporta od značaja za Općinu Negoslavci, a za koje se sredstva osiguravaju u proračunu Općine Negoslavci za 2025. godinu.

Svrha Programa je provođenje sportske i zdravstvene kulture te stvaranje uvjeta za uključivanje što većeg broja djece i mladih u organizirane oblike sportskih aktivnosti, kao i poticanje rekreacije i ostalih aktivnosti za očuvanje zdravlja i postizanje boljih psihofizičkih sposobnosti mještana.

**II**

Javne potrebe u sportu od značenja za Općinu Negoslavci, u svrhu promicanja sportskih vrijednosti ostvarivati će se:

* djelovanjem sportskih udruga,
* sufinanciranjem sportskih aktivnosti djece, mladeži i studenata,
* organizacijom i provođenjem sportskih manifestacija na nivou Općine Negoslavci,
* ulaganjem u sportsku opreme i objekte.

**III**

Aktivnosti i djelatnosti iz članka 2. ovog Programa provode se najvećim dijelom kroz rad sportskih udruga koje sustavno organiziraju treninge i prijavljuju se po granskim savezima na službena natjecanja.

Financiranje svih programa i projekata provodi se putem javnog poziva, ili samo u iznimnim slučajevima izravno, a sve sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) i Pravilniku o sufinanciranju udruga iz proračuna Općine Negoslavci.

Prednost pri odabiru će imati udruge koje djeluju na području Općine Negoslavci, odnosno čiji članovi imaju prebivalište ili boravište na području Općine Negoslavci.

U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda, a uz odobrenje Općinskog načelnika.

Izravno financiranje provodit će se temeljem Odluke Općinskog načelnika.

**IV**

Za provođenje Programa osigurat će se sredstva u proračunu Općine Negoslavci kako slijedi:

|  |  |
| --- | --- |
| Sredstva predviđena za programe, projekte i aktivnosti koje provode sportske udruge | 65.400,00 EUR |
| Sredstva za uređenje malonogometnog igrališta | 8.000,00 EUR |
| **SVEUKUPNO** | **73.400,00 EUR** |

**V**

Izgradnja, investicijsko održavanje, adaptacije i ostali zahvati na objektima sportske namjene na području Općine Negoslavci, ostvaruju se u sklopu i temeljem ovoga Programa.

**VI**

Općina Negoslavci obvezuje se pratiti provedbu programa, projekata, aktivnosti ili manifestacija, za koje su odobrena sredstva.

Korisnik financiranja je u obvezi voditi precizne i redovite evidencije vezane uz provođenje programa ili projekta, kao i osigurati financijske izvještaje, koristeći odgovarajuće računovodstvene sustave sukladno propisima o računovodstvu neprofitnih organizacija.

Način i rokovi izvještavanja o namjenskom utrošku dodijeljenih sredstava iz proračuna Općine Negoslavci pobliže će se utvrditi Ugovorom o dodjeli sredstava.

**VII**

Ovaj Program stupa na snagu dan nakon dana objave u Službenom glasniku Općine Negoslavci, a primjenjuje se od 01.01.2025. godine.

**PREDSJEDNIK OPĆINSKOG VIJEĆA**

Miodrag Mišanović